دانیمارکادا باش وئرن قاتار قضاسیندا 6 نفر اؤلوب، 8 نفر یونگول یارالانیب.
قضا یئرلی ساعاتلا 07.30 راده‌لرینده فین و زیلند آدا‌لارینی بیرلش‌دیرن " Storebaelts "  (بؤیوک بوغاز) کؤرپوسونده باش وئریب.
قضانین فین آداسینا حرکت ائدن یوک قاتارین‌داکی واقون‌لاردان بیرین‌دکی یوک ماشینی‌نین گوج‌لو کولک سببیندن قاتار خط لرینه سوورولا‌راق قارشی طرف‌دن گله‌رک زیلند آداسینا گئدن سرعت‌لی قاتارا چیپریلماسی ایله باش وئردیگی احتیمالی تدقیق ائدیلیر.
دانیمارکا دؤولت دمیر یول‌لاری (DSB) سرعت‌لی قاتاردا 131 یولجو و 3 نفرلیک خدمه دن اؤلن اولمادیغینی بیلدیریب.
بو آرادا، دانیمارکانین باش ناظیری لارس لوک راسموسن قضایا گؤره درین کدر دویدوغونو آچیقلاییب.
قضا سببیندن هر ایکی آدا ایله علاقه کسیلیب، آنجاق داها سونرا کؤرپونون بیر حیصه سی یول حرکتینه آچیلیب. بؤلگه‌ده گوج‌لو فیرتینا موشاهیده اولونور. اونا گؤره ده قورتاریجیلارین حادثه یئرینه چاتماسیندا چتین‌لیک یارانیب.
